คลังเตรียมออกสวัสดิการเพื่อคนจนเป็นของขวัญปีใหม่
รมว.คลังเผยเตรียมออกสวัสดิการเพื่อผู้มีรายได้น้อย 8 ล้านคนเป็นของขวัญปีใหม่ มั่นใจเข้าถึงความต้องการอย่างแท้จริง-คุ้มค่างบประมาณ
20 พ.ย. 2559

รมว.คลังเผยเตรียมออกสวัสดิการเพื่อผู้มีรายได้น้อย 8 ล้านคนเป็นของขวัญปีใหม่ มั่นใจเข้าถึงความต้องการอย่างแท้จริง-คุ้มค่างบประมาณ
นายอภิศักดิ์ ตันติวรวงศ์ รมว.คลัง กล่าวว่า ขณะนี้ยังอยู่ระหว่างการพิจารณาออกสวัสดิการสำหรับผู้ที่ลงทะเบียนเป็นผู้มีรายได้น้อยกว่า 8 ล้านคน ซึ่งจะออกให้ทันในช่วงปีใหม่นี้ เพื่อเป็นของขวัญให้ผู้มีรายได้น้อยและอาจจะมีมาตรการสำหรับประชาชนทั่วไป โดยสวัสดิการเบื้องต้น อาทิ รถเมล์ฟรี รถไฟฟรี หรือฟรีค่าน้ำ ค่าไฟฟ้า เป็นสวัสดิการที่จะออกมาอยู่แล้ว และสวัสดิการที่ออกใหม่จะสามารถเข้าถึงความต้องการของผู้มีรายได้น้อยได้อย่างแท้จริงและคุ้มค่ากับงบประมาณที่ภาครัฐต้องจ่ายอุดหนุน
นอกจากนี้ ยังพบว่าผู้มีรายได้น้อยส่วนใหญ่อาศัยอยู่ในพื้นที่ชานเมืองและมีอาชีพทางการเกษตรถึง 50%  ของผู้ที่ลงทะเบียน หรือประมาณ 4 ล้านคนจากจำนวนผู้ลงทะเบียนทั้งหมดกว่า 8 ล้านคน ขณะที่ผู้มีรายได้น้อยที่อาศัยในพื้นที่ตัวเมืองมีสัดส่วนรองลงมา และสามารถเข้าถึงสวัสดิการได้ง่ายกว่าผู้มีรายได้น้อยที่อยู่ชานเมือง อาทิ การใช้รถเมล์ฟรี เป็นต้น ซึ่งจากการคัดกรองเบื้องต้นพบผู้ที่ไม่ผ่านคุณสมบัติเป็นผู้มีรายได้น้อยจำนวนหนึ่งแต่ไม่มาก